—-In cură internă: afecţiuni cronice ale 
aparatului digestiv, afecțiuni ale căilor Di 
are — cu ape sulfuroase mezoternmate. a 
Sanatoriul balnear din Maogaiia. 


EFORIE NORD 


Stațiune liniştită cu o veche tradiţie în 
turism, Eforie Nord detine 13 hoteluri cu 
încălzire centrală, printre care și Dinecu- 
noscutul „Europa“. Stațiunea poate primi 
în sezonul rece aproape 3000 de turisti 
pe serie, care beneficiază de două baze de 
tratament: Centrul de recuperare medicală 
și Sanatoriul „Grand“, cealcătuiesc împreună 
Sanatoriul Balnear Eforie Nord. 


— SANATORIUL BALNEAR — situat în 
imediata apropiere a hotelurilor Meduza, 
Delfinul şi Steaua de Mare, de care este le- 
gat prin pasaje acoperite pentru a nu fi 
necesară deplasarea pacienţilor prin ex- 
terior, dispune de o serioasă și modernă 
bază de tratament. Astfel, sanatoriul este 
dotat cu: piscină acoperită, cu apă de mare 
încălzită la o temperatură de 29C, folosită 
dimineața pentru kinetoterapie, iar după 
amiaza pentru agrement; bazin: cu apă să- 
rată din lacul Techirghiol; 20 cabinete de 
consultaţii; laboratoare de analize și explo- 
rări funcţionale; 42 cabinete pentru aplicaţii 
si împachetări cu nămol cald, hidroterapie, 
electroterapie, aerosoli, elongatii verte- 
brale, dușuri scoțiene, dușuri subacvatice, 
saună, băi de plante, băi galvanice, săli 
de gimnastică medicală în grup sau indivi- 
dual. 

Deosebit de apreciatul colectiv medical 
condus de dr. Suzana Belc îngrijește cu mul- 
tă atenţie un număr de 1.450 pacienți zil- 
nic. Cei 20 de medici balneologi, medici 
specialişti şi în genere tot personalul medi- 
cal se bucură de o frumoasă reputaţie atît 
în lumea medicală, cît și în rîndul pacienti- 
lor. lată, în acest sens, două citate din car- 
tea de onoare a sanatoriului: 


ABDUL KERIM, om de afaceri din Aman 
(lordania): „Vin de patru sau cinci ori pe 
an în Europa pentru a-mi trata reumatis- 
mul. Am încercat de-a lungul anilor diferite 
stațiuni europene cu tradiție și unde cre- 
deti că m-am simțit cel mai bine în urma tra- 
tamentului? Aici, la Eforie Nord, unde a- 
cum mă găsesc pentru a șasea oară. Voi re- 
veni aici regulat pentru a-mi ingriji sänätn- 
tea si unde mă simt ca acasă”, 

BRINER JAN, profesor din Geneva (EI- 
vetia): „Sint pentru prima oară aci în 
România împreună cu soția mea și am venit 


la recomandarea medicului meu curant. 
Urmez un tratament cu bal de nămol calc 
ŞI O Cura CU gerövital, medicament atit ihe 
apreciat la noi în Elveţia. Sîntem împreună 
cu soția mea deosebit de mulţumiţi de cali- 
tatea tratamentului și vom reveni cu plăcere, 
pentru că ne-am convins că la Eforie Nord 
ne vom regăsi sănătatea“. 


— SANATORIUL,,GRAND"este cea de-a 
doua bază de tratament a Sanatoriului Bal- 
near Eforie Nord și este unul din cele mai 
vechi stabilimente medicale de pe litoral. 
Din anul 1973 aici funcționează o secţie cli- 
nică cu 120 paturi a Institutului de medicină 
fizică, balneofizioterapie și recuperare me- 
dicală din București. 


Sanatoriul „Grand“ este dotat cu mijloace 
si instalații complexe de balneologie, hidro- 
kinetoterapie, cabinete de electroterapie, 
masaj, masaj subacvatic, gimnastică medicală, 
bazine cu apă de mare încălzită și un bazin 
cu apă sărată din lacul Techirghiol, încălzită 
la o temperatură de 38*C. În anul 1980 s-au 
deschis cabinete de acupunctură, cabinete 
asigurate de patru medici specializaţi. 
Tot aici, la , Grand", funcționează trei cabi- 
nete de geriatrie unde se aplică cu excelen- 
te rezultate tratament cu Gerovital H3 și 
eae metoda acad. prof. dr. Ana 

lan. 


Sanatoriul „Grand“ asigură tratamentul 
zilnic a 1.020 pacienţi, Personalul medical 
al sanatoriului este deosebit de bine pre- 
gătit. 


MANGALIA 


Oraş de accentuat interes turisticşi istoric, 
păstrător a! vestigiilor arheologice ale anti- 
cului Callatis, împigtestè pitoresc arhitec- 
tura tradiţională cului cu construcțiile 
noi, elegante și confortabile. Mangalia este 
renumită pentru baza materială turistică ce 
funcționează și în timpul iernii. Enumerăm 
aici doar cîteva din modernele capacităţi 
hoteliere cu încălzire centrală care vă stau 
la dispoziție pe orice perioadă a anului. Ho- 
telurile Mangalia, Scala, în oraşul Mangalia, 
Alfa, Beta și Gama, în stațiunea Saturn, 
toate putind servi 1.205 turiști pe serie. 
Renumele Mangaliei vine şi de la faptul că 
aici sînt condiţii deosebit de prielnice pen- 
tru tratamentul balnear de prevenire și re- 
cuperare medicală, datorită prezenţei unor 
izvoare cu ape sulfuroase mezotermale. 


— Sanatoriul balnear Mangalia — cu- 
prinde două pavilioane: 


Pavilionul A, ca bazä de tratament, a 
fost profilat în special pe recuperare medi- 
cală. Dispune de urmatoarele secții: namo 
loterapie, hidroterapie. kinetoterapie, elec- 
troterapie, gimnastică medicală și ergotera- 
pie. 

Pavilionul B funcționează într-o clădire 
nouă, lîngă Complexul Mangalia de care 
este legat prin culoare încălzite. Aici sînt 
puse la dispoziţia pacienţilor 20 cabinete de 
nămoloterapie, două secții de hidroterapie 
cu dușuri subacvatice, dușuri scoțiene, băi 
de plante, băi galvanice, băi cu bioxid de 
carbon, două bazine pentru kinetoterapie, 
un sector cu apă sulfuroasă mezotermală, o 
mare secţie de electroterapie, un serviciu 
de pneumoterapie, săli pentru gimnastică 
medicală şi masaje, cabinete de geriatrie, 
cabinete pentru consultaţii, laboratoare pen- 
tru analize și explorări funcționale și o pis- 
cină cuapă de mare încălzită, trei cabinete 
de acupuncturä, Sanatoriul asigură trata- 
mentul adecvat unui număr de peste 20.000 
pacienţi anual. 

La condiţiile excelente de cazare şi tra- 
tament se adaugă și posibilitatea petrecerii 
timpului liber "i mod agreabil si plăcut, 
Se organizeazä excursii la cele mai intere- 
sante puncte turistice si istorice de pe lito- 
ral, din orașul și judeţul Constanta, precum 
şi excursii de o zi şi două zile pe litoralul 
bulgärescal Mării Negre. În timpul sejurului 
dv. puteţi vizita Muzeul și Cetatea Histria, 
Monumentul „Tropaeum Traiani“ din Adam- 
clisi, împreună cu cetatea și muzeul, Delta 
Dunării si Muzeul Delta din Tulcea. In 
municipiul Constanţa vă stau la dispoziţie: 
Muzeul de Istorie si Arheologie, Mozaicul 
Roman, Moscheea mare, Farul Genovez, 
Muzeui Mării, Muzeul Marinei Române, 
Acvariul, Planetariul, Muzeul de Artă, 
Muzeul de Etnografie și Folclor Dobrogea, 
Galeriile de Artă etc. 

La Mangalia puteţi vizita ruinele anticului 
port Callatis, Muzeul de Arheologie și in- 
teresanta colecție de curiozitati „Mercurius“ 

Pentru destinderea dv. vă puteţi petrece 
serile în compania artiștilor constănţeni 
ai Teatrului de Dramă și Comedie, Teatru- 
lui de revistă „Fantasio”, iar pentru cei mai 
mici vizitatori în compania“ Teatrului de 
păpuși. 


De cîțiva ani litoralul românesc cunoaște 
un singur anotimp, acela al unei „veri 
prielnice sănătății“, anotimp argumentat 
de activitatea neîntreruptă a bazei de trata- 
ment. 


Documentar realizat de Elena SOIMU 
Foto: OCTAVIAN STĂCESCU 


EFORIE NORD 


Litoralul romänesc al Märii Negre are 
un mare potential terapeutic, cunoscut $i 
folosit de demult, dar pus in valoare la 
scară internațională de-abia în ultimii ani, 
prin ridicarea unor mari construcții bal- 
neare (ca cele de la Eforie Nord, Mangalia, 
Neptun) care permit, prin dotarea lor, cea 
mai eficientă întrebuințare a factorilor te- 
rapeutici naturali în tratarea diferitelor ma- 
ladii. Despre un asemenea ansamblu de 
factori miraculoși ne-a vorbit directoarea 
„Centrului de recuperare medicală și fizio- 
terapie“ din Eforie Nord (cel mai important 
de acest gen), dr. Suzana Belc. 

— Construit pentru o capacitate de 1 500 
pacienţi pe zi și dotat cu cele mai moderne 
instalații, Centrul nostru asigură tratament 
intensiv în diverse afecţiuni, utilizînd în 
principal factorii curativi naturali: nămolul 
sapropelic din lacul Techirghiol care are 
un conținut bogat în elemente minerale 
(sulf, iod, clorură de sodiu etc.) și coloizi 


organici; apa sărată a lacului, cu o minera- 
lizare de aproape 80 g/l; apa mării cu o mi- 
neralizare de 14—16 g/l. 

— Ce asigură eficiența tratamentelor 
dumneavoastră? 3 

— Fără îndoială, tratamentul complex, 
cel mai complex din lume, care se aplică 
în tot timpul anului: fangoterapie (împa- 
chetări și băi de nămol cald), balneoterapie 
(băi sarate concentrate cu apă din lac, băi 
cuapă de mare, băi în piscină cuapă de mare 
încălzită), hidroterapie (băi diverse, duș sub- 
acvatic, duș-masaj, duș scoțian), hidrokineto- 
terapie (elongatii subacvatice, gimnastică 
în apă), kinetoterapie (elongatii vertebrale, 
vibroterapie, gimnastică medicală, masaj 
uscat), penta arte (aerosoli si inhalatii 
cu apa de mare sterilizatä), electro-fototera- 
pie (curenti diadinamici, ultrascurte, cu- 
renti galvanici, ultrasunete, ultraviolete 
etc.). La toate acestea se adaugä cura la lac 
pe timpul verii (ungeri cu nämol rece), he- 


lioterapia pe plajă, talazoterapia, -aerosolii 
naturali, nisipul plajei. In ultimul timp se 
foloseste si acupunctura cu rezultate exce- 
lente. Pentru tratamentul batrinetii, bine- 
înțeles, Gerovital și Aslavital. Şi să nu ui- 
tăm un amănunt important pentru sezonul 
rece, si anume că Centrul este legat de trei 
mari hoteluri (Delfinul, Meduza, Steaua de 
Mare) prin culoare încălzite. 

— Este impresionant tot ce mi-ati spus! 
Dar care sînt maladiile ce se pot trata aici? 

— Bolile reumatismale cronice și, în ge- 
neral, afecțiunile aparatului locomotor (se- 
chele post-traumatice), afecțiunile neurolo- 
gice periferice, afecțiunile respiratorii cro- 
nice (sinuzite, rinite, bronsite etc.), afec- 
tiunile dermatologice (numai vara) și multe 
altele. 

E de adăugat aici că atentele consultații 
de la începutul curei, supravegherea medi- 
cală permanentă și calificarea superioară a 
întregului personal contribuie la reușita 
tratamentului, bucurîndu-se de aprecierea 
unanimă a pacienţilor români și străini. 
Şi sînt foarte multi acești pacienţi de pretu- 
tindeni, în scurta istorie a acestui Centru! 
Vom cita pe cîțiva: 

„Mulţumesc din inimă pentru cura pe care 
am făcut-o la dumneavoastà" (Harry Backer, 
Luxemburg); „Am avut o mare plăcere să 
vin în România și să urmez cura eficace pe 
care specialiştii policliniicii mi-au indicat-o“ 
(Oscar J. Christensen,New York — S.U.A.), 
„Multe mulțumiri pentru tratamentul minu- 
nat, multe mulțumiri pentru marea priete- 
nie și bunăvoință de care m-am bucurat 
aici. Doctorii și întregul personal sînt FAN- 
TASTICI (Loni Storm, Hăllaren — Suedia). 
„Îmi exprim recunostinta pentru tot ce 


mi s-a oferit aici. Am venit cu spondiloză - 


si reumatism poliarticular si in urma tra- 
tamentului mă simt mult ameliorată (Elena 
Stoica, Bucuresti), „Vă mulțumesc din toată 
` inima pentru cele mal bune îngrijiri sì apre- 
clez mult buna dumeavoastră pregătire pro- 
fesionalä" (Irene Persson — Suedia). 

Si multi alții care au beneficiat de factorii 
curativi inegalabili ai litoralului românesc, 
de competența specialiștilor și de valoroasa 
dotare a acestui Centru de sănătate. 

Deci, România, Eforie Nord (judeţul 
Constanţa), „Centrul de recuperare medi- 
cală și fizioterapie“. 


. 
* + 


EFORIE NORD MAI DISPUNE DE: 
13 hoteluri care au încălzire centrală. La 
acestea se adaugă, întimpulverii, numeroase 
alte hoteluri, minihoteluri, vile, căsuțe, 
campinguri. Și să nu uităm restaurantele 
care oferă turiștilor fel de fel de preparate 
culinare cu specific românesc. Dintre aces- 
tea, cîteva au devenit de-a dreptul celebre, 
ca, de exemplu, restaurantul „Berbec" 
pentru preparatele culinare dobrogene, 
restaurantul „Nunta Zamfirei“, care în 
fiecare seară oferă turiştilor un foarte 


apreciat program folcloric, sau restauran- 
tul „Perla Mării”. 

— Dar agrementul? 

— Desigur, şi la Eforie Nord, ca de altfel 
pe întregul litoral, există variate posibili- 
tati de agrement: excursii în cele mai pito- 
resti locuri din Dobrogea si din restul ţării, 
spestacole folclorice, concerte, spectacole 


. de operă și operetă, de varietăți si, bineîn- 


teies, numeroase terenuri pentru practi- 
carea sportului — ne informează tov. Virgil 
Girnitä, director, si Vasile Diaconescu, di- 
rector adjunct. 


Elena SOIMU 

Convorbire cu COSTACHE ZMEU, ad- 
junct al ministrului turismului, despre: Li- 
toralul Marii Negre 


— Turismul international a luat „startul“ 
în această zonă, ceva mai tirziu decit în alte 
centre turistica de pe litoralul european 
devenite vestite. Dar curind, stațiunile 
româneşti au început să cunoască un aflux 
remarcabil de turişti de peste hotare, al 
căror număr a sporit an de an. Care este 
explicaţia? 


— Litoralul s-a dezvoltat foarte repede, 
ca urmare a unor masive investiții făcute de 
stat. Astăzi, de-a lungul a 245 km, cît mäsoa- 
ră țărmul românesc al Mării Negre, se înal- 
vă staţiuni şi aşezări pitoreşti, într-un va; 
riat peisaj de coastă. În partea sudică, pe 
aproximativ 60 de kilometri, se fnlantuie 
staţiuni renumite — Mamaia, Eforie Nord, 
Eforie Sud, Techirghiol, Costineşti, Olimp, 
Neptun, Jupiter, Cap Aurora, Venus si 
Saturn — cărora li se alătură orașele Cons- 
tanta și Mangalia, care au căpătat și ele im- 
portante valențe turistice. Condiţiile natu- 
rale generoase sînt completate de amenajă- 
rile moderne, de fantezia arhitecţilor care 
au dat personalitate fiecărei stațiuni. Do- 
brogea — provincia românească de pe malul 
Mării Negre —are un farmec aparte. În 
afara tärmurilor marine, ea are minunata 
Deltă a Dunării, crestele roase ale celor mai 
bătrîni munţi de pe teritoriul României — 
Munţii Măcinului. Se adaugă, acestui peisaj, 
bogatele vestigii elenistice și romane de la 
Pontul Euxin, o pitorească atmosferă de 
Levant, podgorii și oartă culinară renumite. 

“Clima ținutului este continental-tempera- 
tă, cu veri lungi şi călduroase. Ansamblul 
condiţiilor fiind propice practicării turis- 
mului sì curei balneare, Aerul puternic io- 
nizat are o influență tonică asupra organis- 
mului, ca și acţiunea valurilor și compozi. 
tia chimică a apei mării, Plajele sînt formate 
dintr-un strat gros de nisip fin, oferind con- 
ditii deosebite pentru helioterapie, iar marea 
este curată ca lacrima. Trebuie să mai adău- 
găm apoi lacul hipersalin Techirghiol, ale 


cärui ape si nämoluri au efecte curative 
deosebite, precum și izvoarele mezoter- 
male sulfuroase și radioactive de la Manga- 
lia. lată, deci, aș zice, numai cîteva din atu- 
urile esenţiale. 


— Aceste atuuri se completează cu condi- 
ţiile de confort despre care multi oaspeți 
străini ne-au vorbit, cu specificul şi origina- 
litatea statiunilor, cu instalațiile si persona- 
lul medical înalt calificat din sanatoriile 
care funcționează tot timpul anului, cu re- 
zultatele salutare obtinte în numeroase 
maladii. Se completează însă $i cu unele de- 
talii, prețioase turiştilor, despre care v-a5 
ruga sà ne vorbigi. 


— În actualul sezon lucrează în staţiunile 
de pe litoral 25000 de oameni. Activitatea 
lor asigură o vacanţă plăcută tuturor turiş- 
tilor. Faţă de datele stiute în anii trecutia 
sporit numărul de microbuze și autocare 
destinate serviciilor turistice, precum si 
cel al autoturismelor de închiriat. A fost ri- 
dicat si gradul de confort al motonavelor 
fluviale destinate excursiilor în Delta Dună- 
rii şi au fost luate măsuri speciale pentru asi- 
gurarea unor condiţii optime în transportul 
pe calea ferată și cu avionul, spre și dinspre 
litoral. Desigur, au fost construite hoteluri 


noi, originale, precum și zeci de terenuri 
pentru practicarea celor mai variate spor- 
turi La dispoziţia turiștilor stau noi parcuri 
de distracție, săli de gimnastică, săli de jocuri 
mecanice și bowling, discoteci, piste de schi 
nautic, hidrobiciclete, bărci, yole, șalupe 
si multe alte mijloace de distracție și 
agrement. 


— În ultimitani s-au desfășurat pe litoral 
apreciate manifestări sportive și culturale 
cu participare internaţională. Cum va fi în 
acest sezon? t 


— Vor avea loc o serie de concursuri spor- 
tive internaționale, care au intrat deja în 
tradiție, cum ar fi „Trofeul Tomis" (volei 
feminin si masculin), „Cupa Mării Negre” 
(baschet), „Mänusa Litoralului“ (turneu de 
box), precum și un turneu internaţional de 
tenis. Alte manifestări devenite traditio- 
nale vor fi concursurile „Miss Litoral“, 
„Copilul soarelui“ $i „Raliulautomobilistical 
elegantei", ai căror ciștigători vor beneficia, 
ca și în trecut, de un sejur gratuit pe lito- 
ral. Acestei scurte treceri în revistă i 
se adaugă spectacole folclorice, teatru, 
operă și balet — turnee ale unor ansambluri 
românești de prestigiu. 


— Sintem informaţi că graţie măsurilor 
luate, optimizării condiţiilor si perfectio- 
nării turismului pe litoral, o seamă de firme 
turistice de peste hotare cu care n-aţi avut 
încă angajamente au cerut locuri pe litoral 
în acest sezon. Aţi putea să amintiţi cîteva? 


— Este vorba de „Rotour“ din RF.G,, 
„Olimpia“ din Austria, „Global”, „Pick- 
fords", „Marina Holidays", „Intasun En- 
treprise“ din Marea Britanie, „Unisol“ din 
Danemarca si „Nors Folke Ferie“ din 
Norvegia, 


VA INVITĂM. PE  ÎNSORITUL ȚĂRM 
ROMÂNESC AL MĂRII NEGREI VET! 
PETRECE UN SEJUR DE NEUITATI 


@ Bircurile româneşti de turism din strái- 
nätate va stau ja dispozitie cu informatii 
de detaliu, 


PENTRU INFORMAŢII DIRECTE DO- 

RITORISE POT ADRESA LA: CENTRALA 
O.N.T.-LITORAL, CONSTANTA, 
ROMANIA, TELEFON 918— 31148 


Elena SOIMU 


ADMINISTRATIA ASIGURARILOR DE STAT 


urärilor de Stat automobilistii pot 
i de asiguràri facultative auto — care 
curi, altele decît cele cuprinse în cadrul 
asigurärii ul legii de räspundere civilä auto — cum 


sint: 


rea globalä pentru avarii — casco; 

rarea autoturismelor numai pentru pagubele 
duse ca urmare a accidentelor de circulatie; 

— asigurarea autoturismelor numai pentru pagubele 
produse de incendiu si calamitati; 

— asigurarea autovehiculelor pentru furt; 

— asigurarea suplimentară pentru cazurile cîndautovehi- 
culul este condus de alte persoane decît asiguratul sau 
rude ale acestuia; 

— asigurarea autovehiculelor în legătură cu utilizarea 
lor la concursuri, întreceri sau antrenamente pentru 
acestea; 

— asigurarea de accidente a conducătorilor de autotu- 
risme și a altor persoane aflate în autoturisme; 

— asigurarea autovehiculelor cu valabilitate numai în 
afara teritoriului R.S. România. 

Pentru relații suplimentare și pentru încheierea unor 
astfel de asigurări, cei interesați se pot adresa responsa- 
bililor cu asigurările din unităţile socialiste, agenţilor și in- 
spectorilor de asigurare, filialelor A.C.R. sau, direct, oricărei 
unități ADAS. 

